आनी रातचे 12 मेरेन घरा पावतात.
 ते 2013 वर्सा सावन घुमट आरती शिकयतात. ते मानतात की बायलांनी घर, चुल आनी मुल ह्या गजालीं शिवाय घरांतल्यान भायर सरून लोककला शिकची. लोककले खातीर वावुरचें आनी हाकाच लागून ताणें 2018 वर्सा सावन बायलांक घुमट आरती शिकोवपाक सुरवात केली. सत्तरी तालुक्यांत तांणी 4 वर्सांत वट्ट 19 घुमट आरती पंगड तयार केले. तातूंतले 15 सक्रीयपणान आपलें सादरीकरण करतात. तशेंच दिवली नाच, गोफ नाच आदीं सारकिल्ले नाचाचे पंगड ताणें तयार केल्यात. गोंयात जावपी विंगड विंगड कार्यावळीं खातीर सादरीकरण करपाचें आपोवणे ताच्या पंगडाक मेळटा.
 लोककलेचे धडे शिकयतनाच मेळिल्ल्या वेळात ताणें फातराचेर चित्रकला करपाचें काम हातांत घेतलें. तांतूत ताका येस मेळ्ळे. सरकारी मुळावी शाळा ठाणे सत्तरी आनी सरकारी मुळावी शाळा, मासोर्डे सत्तरी हांगा ताणें फातर चित्रकलेचो कार्यशाळा आयोजीत केलो. सत्तरी तालुक्यांतल्या सगळ्या मुळाव्या शाळांनी फातर चित्रकला कार्यशाळा घडोवन हाडपाचो तांचो विचार आसा. ते खातीर ते यत्न करतात.
 तांच्या फातर चित्रकलेचें प्रदर्शन काकुलो मॉल, पणजे हांगां जालें. तशेंच अंदूं गोंयांत आयोजीत केल्ल्या पर्पल फेस्ट 2023 कार्यावळीच्या आर्ट गॅलरींत तांच्या फातराच्या चित्रकलेंचें प्रदर्शन जाल्लें. आनी दुसरी खाशेली गजाल म्हळ्यार दिव्यांग तरणाट्यांक गोंयचो गोफ हो लोकनाच शिकोवन पर्पल फेस्ट कार्यावळींत व्हीलचॅर गोफ नाचाचें सादरीकरण केलें. गोंयच्या लोककला आनी दिव्यांगांच्या अशा खाशेल्या सादरीकरणान आमी एक इतिहास रचलो. पर्पल फेस्टाच्या माचयेर गोंयच्या लोककलेक सुवात मेळ्ळी आनी तांतूत व्हीलचॅर गोफ नाच सादर करपाचे संद मेळ्ळी ही खोशेची गजाल, अशें तांणी सांगलें.
 तरणाट्या पिळगेन आपल्या दिसपट्या नेमांतल्यान वेळ काडून एक तरी कला आपणावची. दरेकल्यान गोंयची लोककला, गोंयची संस्कृताय हे खातीर वावुरचें अशेंय ताणें सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 